
Hariduse tn 5a, 5b, 5c, 5d, 5e, 5f ja Puškini tn 27 maa- ala detailplaneeringu kehtestamine 
1. Asjaolud ja menetluse käik

Detailplaneeringu algatamise ettepaneku on esitanud Fama Invest OÜ Tarmo Kleinmann’ i isikus. Detailplaneeringu koostamise eesmärgiks on olemasolevate kruntide ühendamine (Tallinna mnt 19c, Hariduse tn 5a, 5b, 5c ja osaliselt 5d), kaubandus- ja ärikeskuse ehitamine, elumajade ehitamine, heakorrastuse, haljastuse, liikluskorralduse (juurdepääsude ja parkimise) lahendamine. Maa- alast moodustatakse 4 krunti sihtotstarbe bilansiga 78% ärimaad, 18% elamumaad ja 4% liiklusmaad. Planeeritava ala pindala on ca 3,7 ha. Detailplaneering algatati 15.03.2007.a. Narva Linnavolikogu otsusega nr 89. Planeeringu vastuvõtmine toimus 15.11.2007.a. Narva Linnavolikogu otsuse nr 403 alusel. Avaliku väljapaneku perioodil 10.12. – 27.12.2007.a. ei esitatud planeeringule mitte ühtegi kirjalikku protesti ega ettepanekut. Arhitektuuri- ja Linnaplaneerimise Amet teeb ettepaneku detailplaneeringu kehtestamiseks. 
2. Õiguslikud alused

Kohaliku omavalitsuse korralduse seaduse § 22 lõike 1 punkti 33 kohaselt on detailplaneeringu kehtestamine volikogu pädevus ja kehtestatakse vastavalt Planeerimisseaduse § 24 lõikele 3 ja  § 25 lõikele 4.
3. Narva Linnavolikogu otsus
3.1
     Kehtestada Hariduse tn 5a, 5b, 5c, 5d, 5e, 5f ja Puškini tn 27 maa- ala detailplaneering.

3.2 Avalikustada detailplaneeringu kehtestamine kohalikes ja maakondlikes massiteabevahendites.
4. Rakendussätted

4.1  Otsus jõustub teatavaks tegemisest.

4.2 Otsust on õigus vaidlustada Tartu Halduskohtu Jõhvi kohtumajas 30 
päeva jooksul alates jõustumisest.

